JayJayThrowThrow/commonwealth-wiki-mix huggingface dataset:
29 Ogos

29 Ogos merupakan hari ke-241 (hari ke-242 dalam tahun lompat) dalam takwim Gregorius. Tinggal 124 hari sebelum memasuki tahun selepasnya.

Hari ini juga merupakan hari perayaan John Pembaptis dipancung (Kristian).
Peristiwa

thumb|130px|Sulaiman al-Qanuni
thumb|130px|Frederick II dari Prusia
* 1526 - Angkatan tentera Uthmaniyyah di bawah Sulaiman al-Qanuni (gambar) menewaskan dan membunuh r Raja Lajos II dalam Pertempuran Mohács.
* 1533 - Maharaja Atahualpa dihukum bunuh pihak conquistador di Cajamarca semasa penaklukan Sepanyol ke atas Empayar Inca.
* 1541 - Empayar Uthmaniyah menawan kota Buda, ibu kota Kerajaan Hungary.
* 1756 - Frederick II dari Prusia (gambar) melancarkan serangan sangkal ke atas Sachsen, memulakan Perang Tujuh Tahun.
* 1907 - Jambatan Quebec, rentang jambatan julur terpanjang di dunia kini, runtuh semasa dibina dan membunuh 75 orang pekerja.
* 1944 - Perang Dunia Kedua: Askar Slovakia berpaling terhadap rejim pro-Nazi Jozef Tiso dan Wehrmacht Jerman, memulakan Pemberontakan Kebangsaan Slovakia.
* 1995 - Upacara Pelancaran Putrajaya disempurnakan oleh Perdana Menteri Malaysia Mahathir Mohamad di Sepang, Selangor. Pelancaran Putrajaya ini adalah satu keputusan yang dibuat oleh kerajaan persekutuan bagi memindahkan pusat pentadbirannya daripada Kuala Lumpur ke sini.
* 2005 - Luruan ribut Taufan Katrina mengakibatkan rekahan pada tetambak di sekitar New Orleans, Louisiana, dan membanjiri 80 peratus bandar tersebut, mengakibatkan lebih 1,800 kematian.
* 2007 - Abdullah Gül dipilih sebagai Presiden Turki ke-11.
* 2008 - Perarakan bantahan konsert Avril Lavigne ke Stadium Merdeka, Kuala Lumpur diadakan oleh Gabungan Mahasiswa Islam Se-Malaysia (Gamis).
* 2011 - Yoshihiko Noda menjadi Perdana Menteri Jepun selepas Naoto Kan meletak jawatan.
Kelahiran

*1632 – John Locke, filsuf Inggeris (meninggal 1704)
*1755 - Jan Henryk Dabrowski, jeneral berbangsa Poland (meninggal 1818)
*1862 - Andrew Fisher, Perdana Menteri Australia ke-5 (meninggal 1928)
*1871 - Albert François Lebrun, jurutera dan ahli politik Perancis, Presiden Perancis ke-15 (meninggal 1950)
*1876 - Kim Koo, Presiden Pemerintah Sementara Republik Korea ke-6 (meninggal 1949)
*1955 - Victor Hutabarat, seorang penyanyi Indonesia.
* 1958 - Michael Jackson, seorang penyanyi, penghibur, penari dan artis rekod Amerika Syarikat (meninggal 2009)
* 1981 - Hatim Ammor, pelakon dan penyanyi lelaki Maghribi
Kematian

*

*1904 - Murad V, Sultan Empayar Uthmaniyyah
*1966 - Sayyid Qutb, penulis, penyajak dan pemikir Mesir (lahir 1906)
*1975 – Éamon de Valera, askar dan negarawan Ireland, Presiden Ireland ke-3 (lahir 1882)
*1982 - Ingrid Bergman, pelakon Sweden (lahir 1915)
*2007 - Pierre Messmer, Perdana Menteri Perancis ke-154 (lahir 1916)


Kategori:Ogos
Kategori:Hari dalam tahun
30 Ogos

30 Ogos merupakan hari ke-242 (hari ke-243 dalam tahun lompat) dalam kalendar Gregory. Tinggal 123 hari sebelum memasuki tahun selepasnya.

Hari ini merupakan:
* Hari St. Rose dari Lima di Peru;
* Hari Kemenangan di Turki;
* Hari Perlembagaan di Kazakhstan (1995).
Peristiwa

thumb|kiri|130px|Putera Michael Andreas Barclay de Tolly
thumb|kiri|140px|Gunung Sinabung
* 1800 - Gabriel Prosser cuba melancarkan pemberontakan hamba di Virginia, Amerika Syarikat.
* 1813 - Perang Napoleon: Angkatan Gabungan Keenam Fil Marsyal Michael Andreas Barclay de Tolly (gambar) menawan Jeneral Perancis Dominique Vandamme dan ribuan askarnya.
* 1835 - Peneroka Eropah yang mendarat di tebing utara Sungai Yarra di tenggara Australia mengasaskan bandar Melbourne.
* 1862 - Perang Saudara Amerika: James Longstreet dan Stonewall Jackson memimpin askar Gabungan kepada kemenangan muktamad dalam Pertempuran Bull Run Kedua.
* 1915 - Perang Dunia Pertama: Berdasarkan tuntutan Amerika Syarikat, kapal selam Jerman menghentikan menenggelamkan kapal tanpa amaran.
* 1942 - Perang Dunia Kedua: Erwin Rommel melancarkan serangan besar terakhir Paksi dalam Kempen Gurun Barat, menyerang kedudukan British di Al Alamain, Mesir.
* 1959 - Gelaran Pahlawan Nasional Indonesia dianugerahkan buat kali pertama, kepada penulis-juga-ahli politik Abdul Muis.
* 1984 - Space Shuttle Discovery dilancarkan bagi penerbangan sulungnya.
* 1992 - Michael Schumacher memenangi perlumbaan Formula Satu pertamanya, di Grand Prix Belgium.
* 1999 - Penduduk Timor Leste mengundi untuk merdeka daripada Indonesia dalam satu pungutan suara.
* 2010 - Gunung Sinabung (gambar) di Sumatera, Indonesia meletus buat kali pertama sejak 1600, menyebabkan lebih 18,000 penduduk melarikan diri.
* 2011 - Taufan Nanmadol mengorbankan 36 orang di Filipina, Taiwan dan Fujian, China.
* 2012 - Di Mexico, Institut Pilihan Raya Persekutuan mengisytiharkan Enrique Peña Nieto sebagai presiden baharu.
* 2013 - Sebuah ngarai yang baru ditemui di bawah lembar ais Greenland didapati merupakan yang terpanjang di dunia.
* 2017 - Kotinjen Malaysia menjuarai pungutan pingat keseluruhan di dalam Sukan SEA ke-29 Kuala Lumpur.
Kelahiran

* 1994 - Clara Bernadeth, pelakon wanita Indonesia.
Kematian

Kategori:Ogos
Kategori:Hari dalam tahun
11 Ogos

11 Ogos merupakan hari ke-223 (hari ke-224 dalam tahun lompat) dalam kalendar Gregory. Tinggal 142 hari sebelum memasuki tahun selepasnya.

Hari ini juga merupakan Hari Kemerdekaan di Chad (1960).
Peristiwa

thumb|130px|Spork
* 3114 SM - Epok dalam kalendar Kiraan Panjang perduapuluhan Maya dan beberapa kebudayaan Mesoamerika lain terjadi.
* 1473 - Pertempuran Otlukbeli: Tentera Uthmaniyyah di bawah pimpinan Sultan Muhammad al-Fatih secara muktamadnya menewaskan tentera Ak Qoyunlu yang diketuai oleh Uzun Hassan.
* 1492 - Di Kapel Sistina, sidang sulit Paus pertama melantik Rodrigo Borgia sebagai Paus Alexander VI bagi menggantikan Paus Innocent VIII.
* 1786 - Kapten Francis Light mengasaskan koloni British di Pulau Pinang.
* 1919 - Republik Weimar mula memakai perlembagaannya.
* 1952 - Raja Talal dari Jordan turun takhta disebabkan masalah kesihatan dan diwarisi putera sulungnya Hussein.
* 1970 - Permohonan cap dagangan untuk perkataan Spork (gambar) diterbitkan oleh Pejabat Paten dan Cap Dagang A.S.
* 1999 - Puting beliung melanda (gambar) pusat bandar Salt Lake City, merosakkan lebih 120 rumah dan mencederakan lebih 100 orang.
* 2008 - Rusia menghentikan serangannya ke atas Georgia dan bersetuju dengan rancangan gencatan senjata Kesatuan Eropah.
* 2010 - Colombia dan Venezuela menyambung kembali hubungan diplomatik selepas Juan Manuel Santos menjadi Presiden Colombia.
* 2012 - Lebih 300 orang terbunuh dan 3,000 lagi cedera dalam dua gempa bumi berhampiran Tabriz, Iran.
* 2012 - Presiden Mesir Mohammed Mursi mengarahkan Menteri Pertahanan Mohamed Hussein Tantawi meletak jawatan dan membatalkan pindaan perlembagaan oleh tentera.
Kelahiran

* 1943 - Pervez Musharraf, Perdana Menteri Pakistan ke-17
* 1953 - Hulk Hogan, seorang ahli gusti, pelakon dan profesional Amerika Syarikat
* 1966 - Paramitha Rusady, pelakon, model, dan penyanyi Indonesia
* 1976 - Iván Córdoba, pemain bola sepak F.C. Internazionale Milano
Kematian

* 2017 - Zainuddin Saleh (Lengkuas), seorang kartunis terkenal dari Malaysia.
* 2017 - Datuk Raja Rosly Raja Mazlan, seorang chef masakan terkenal dari Malaysia.


Kategori:Ogos
Kategori:Hari dalam tahun
12 Ogos

12 Ogos merupakan hari ke-224 (hari ke-225 dalam tahun lompat) dalam kalendar Gregory. Tinggal 141 hari sebelum memasuki tahun selepasnya.

Hari ini juga merupakan:
* Hari Ibu dan Hari Lahir Permaisuri Sirikit di Thailand;
* Hari Belia Antarabangsa.
Peristiwa

thumb|130px|Mesin jahit Singer
thumb|130px|Komputer Peribadi IBM
* 30 SM - Pemerintah terakhir dinasti Ptolemy Mesir, Cleopatra VII Philopator membunuh diri, kononnya dengan patukan ular asp.
* 1099 - Perang Salib Pertama berakhir dengan Pertempuran Ascalon dan pengunduran angkatan Fatimiyyah di bawah Al-Afdhal Syahansyah ke Mesir.
* 1676 - John Alderman menembak dan membunuh Metacomet kedua perang Wampanoag, sekaligus menamatkan Perang Raja Philip.
* 1851 - Pencipta A.S. Isaac Singer diberikan paten untuk mesin jahitnya (gambar).
* 1883 - Quagga, suatu subspesies kuda belang dataran, pupus apabila spesimen yang terakhir mati di Natura Artis Magistra di Amsterdam.
* 1953 - Sejarah senjata nuklear: Bom termonuklear Soviet Joe 4 diledakkan di Semipalatinsk, RSS Kazakh.
* 1981 - Versi asal dan leluhur pelantar perkakasan serasi IBM PC, Komputer Peribadi IBM (gambar) diperkenalkan.
* 1985 - Penerbangan 123 Japan Airlines terhempas di Wilayah Gunma, Jepun, membunuh 520 daripada 524 penumpang dan anak kapal dalam kemalangan kapal terbang tunggal terburuk dalam sejarah.
* 1990 - Ahli paleontologi Sue Hendrickson menjumpai rangka paling lengkap seekor Tyrannosaurus rex berhampiran Faith, Dakota Selatan, A.S.
Kelahiran

* 1762 - George IV, Raja United Kingdom
* 1902 - Mohammad Hatta, Naib Presiden Indonesia pertama
* 1907 - Benjamin Henry Sheares, Presiden Singapura ke-2
* 1910 - Yusof bin Ishak, Presiden Singapura pertama
* 1924 - Muhammad Zia-ul-Haq, Presiden Pakistan ke-6
* 1982 - Ringgo Agus Rahman, pelakon lelaki Indonesia
* 1983 - Klaas-Jan Huntelaar, pemain bola sepak FC Schalke 04
* 1990 - Mario Balotelli, pemain bola sepak Manchester City F.C.
Kematian

2009 - Abdul Muluk Daud atau Tok Awang Ngah, seorang tokoh Sasterawan dan Budayawan Malaysia.


Kategori:Ogos
Kategori:Hari dalam tahun
13 Ogos

13 Ogos merupakan hari ke-225 (hari ke-226 dalam tahun lompat) dalam kalendar Gregory. Tinggal 140 hari sebelum memasuki tahun selepasnya.

Hari ini juga merupakan Hari Kemerdekaan untuk Republik Afrika Tengah (1960).
Peristiwa

thumb|130px|Pertempuran Blenheim
thumb|140px|Empangan Saint Petersburg
thumb|140px|Majlis penutup Sukan Olimpik 2012
* 1521 - Selepas pengepungan yang lama, Tlatoani Cuauhtémoc ditangkap dan ibu negara Aztek Tenochtitlán jatuh kepada angkatan konkuistador Hernán Cortés.
* 1704 - Perang Warisan Sepanyol: England, Empayar Suci Rom dan Provinsi Bersatu menewaskan Perancis dan Bavaria dalam Pertempuran Blenheim (gambar).
* 1784 - Perjanjian Belanda - Selangor ditandatangani berikutan kekalahan Selangor kepada Belanda yang mana dengan termeterinya perjanjian ini kuasa sultan jatuh ke tangan Belanda dan orang Bugis dilarang memasuki pelabuhan Selangor.
* 1913 - Menggunakan relau elektrik, pencipta Inggeris Harry Brearley menghasilkan keluli tahan karat.
* 1937 - Pertempuran Shanghai meletus, kemudiannya menjadi antara pertempuran terbesar Perang China-Jepun Kedua.
* 1961 - Pembinaan Tembok Berlin yang memisahkan Berlin Barat dari Berlin Timur (dan Jerman Timur) bermula.
* 1981 - Perdana Menteri Malaysia Mahathir Mohamad tiba di Jakarta bagi satu lawatan selama rasmi dua hari. Beliau telah disambut di Lapangan Terbang Antarabangsa Jakarta oleh Presiden Indonesia Suharto, Naib Presiden Adam Malik, para menteri kabinet dan diplomat-diplomat asing. Lawatan itu merupakan yang pertama kali dilakukan sejak beliau menjadi Perdana Menteri.
* 2011 - Empangan Saint Petersburg (gambar), bertujuan melindungi Saint Petersburg daripada bencana banjir, siap di Teluk Finland.
* 2012 - Majlis penutup Sukan Olimpik Musim Panas (gambar) diadakan di London.
* 2013 - Ibrahim Boubacar Keïta terpilih sebagai Presiden Mali selepas lawannya mengaku kalah.
Kelahiran

* 1857 - Henri François Pittier, ahli botani Switzerland
Kematian

* 1910 - Florence Nightingale, perintis kejururawatan moden
----


Kategori:Ogos
Kategori:Hari dalam tahun
14 Ogos

14 Ogos merupakan hari ke-226 (hari ke-227 dalam tahun lompat) dalam kalendar Gregory. Tinggal 139 hari sebelum memasuki tahun selepasnya.

Hari ini juga merupakan Hari Kemerdekaan di Pakistan (1947).
Peristiwa

thumb|140px|Churchill & Roosevelt di atas USS Augusta (CA-31)
* 1385 - Angkatan pimpinan João I menewaskan puak Castilla dalam Pertempuran Aljubarrota, menamatkan Krisis 1383–1385 di Portugal.
* 1816 - United Kingdom secara rasmi mengilhak kepulauan Tristan da Cunha, memerintahnya dari Koloni Cape di Afrika Selatan.
* 1842 - Perang Orang Asli Amerika: Orang asli Seminole dipaksa melarikan diri dari Florida ke Oklahoma, sekaligus menamatkan Perang Seminole Kedua.
* 1941 - Perdana Menteri British Winston Churchill dan Presiden A.S. Franklin Delano Roosevelt (gambar) menandatangani Piagam Atlantik.
* 1980 - Lech Wałęsa dan rakan-rakan sekerjanya di Limbungan Gdańsk memulakan mogok kerja, yang kemudian membawa kepada penubuhan gerakan Solidarność di Poland.
* 2003 - Gangguan bekalan elektrik meluas berlaku di timur laut Amerika Syarikat dan pertengahan Kanada.
* 2006 - Genjatan senjata berjaya dicapai oleh PBB dalam Perang Lubnan antara Lubnan dan Israel.
* 2009 - Kerajaan British menggantung pemerintahan sendiri Kepulauan Turks dan Caicos sehingga dua tahun.
* 2010 - Sukan Olimpik Belia pertama, Sukan Olimpik Belia Musim Panas 2010 bermula di Singapura.
* 2017 - Perkahwinan YAM Tunku Tun Aminah Binti Sultan Ibrahim melangsungkan perkahwinan dengan pasangannya iaitu Dennis Muhammad Abdullah di Istana Besar, Johor Bahru, Johor.
Kelahiran

* 1932 - Normadiah, seniwati layar perak dari Malaysia dan Singapura.
* 1959 - Raja Zarith Sofiah, seorang Permaisuri Johor yang pertama.
* 1983 - Mila Kunis, seorang pelakon Amerika Syarikat dari Ukraine
* 1997 - Imal Kartun, seorang putera kerdil yang bersuara kartun dari Malaysia.
Kematian

* 1908 - Sutan Puasa, pengasas Kuala Lumpur (16 Rejab 1326 Hijriah)
* 1945 - Dato' Dagang Haji Abdullah Hukum, seorang Ketua kampung di Kuala Lumpur dan pembuka Bangsar, Bukit Bintang dan Bukit Nanas (14 Ramadan 1364 Hijriah)
----


Kategori:Ogos
Kategori:Hari dalam tahun
16 Ogos

16 Ogos merupakan hari ke-228 (hari ke-229 dalam tahun lompat) dalam takwim Gregorius. Tinggal 137 hari sebelum memasuki tahun selepasnya.

Hari ini juga merupakan Hari Kanak-Kanak di Paraguay.
Peristiwa

thumb|140px|Lukisan Pembunuhan di dataran Peterloo oleh Richard Carlile

* 1777 - Perang Revolusi Amerika: Tentera British dan Jerman Brunswick ditumpaskan dalam Pertempuran Bennington di Walloomsac, New York.
* 1819 - Pasukan berkuda menyerbu ke khalayak ramai yang berhimpun di dataran St Peter menuntut perubahan politik di Manchester, England (gambar).
* 1896 - Satu kumpulan yang diketuai Skookum Jim Mason menemui emas berhampiran Dawson City, Yukon, Kanada, memulakan Kerubut Emas Klondike.
* 1929 - Pertikaian berpanjangan antara umat Islam dan Yahudi terhadap capaian ke Tembok Meratap di Baitulmaqdis meruncing menjadi rusuhan di seluruh Palestin.
* 1954 - Jilid 1 majalah sukan Sports Illustrated diterbitkan.
* 1960 - Joseph Kittinger turun dengan payung terjun dari sebuah belon di New Mexico pada 31,330 m, satu rekod untuk terjunan altitud-tinggi, ketinggian jatuhan bebas dan kelajuan terpantas manusia tanpa mesin.
* 1960 - Kemerdekaan Cyprus daripada United Kingdom.
* 1962 - Kumpulan The Beatles memecat Pete Best dan menggantikannya dengan Ringo Starr.
* 1972 - Sistem Ejaan Baharu Rumi Malaysia-Indonesia dilancarkan penggunaannya oleh Perdana Menteri Malaysia, Tun Abdul Razak di Dewan Bahasa dan Pustaka, Kuala Lumpur.
* 2008 - Pelari pecut Jamaica Usain Bolt memecahkan rekod Olimpik serta dunia dan memenangi pingat emas acara pecut 100-meter Olimpik dengan catatan masa 9.69 saat.
* 2013 - Ecuador mengumumkan akan membuka semula Taman Negara Yasuni kepada penggerudian minyak, menamatkan inisiatif enam tahun melindungi hutan hujan di situ.
Kelahiran

* 1744 - Pierre Méchain, seorang ahli astronomi dan juru ukur Perancis
* 1913 - Menachem Begin, Perdana Menteri Israel ke-6
* 1951 - Umaru Yar'Adua, seorang Presiden Nigeria
* 1958 - Madonna, pemuzik, pelakon dan penghibur dari Amerika Syarikat.
* 1971 - Waed, penyanyi dan pelakon dari Arab Saudi.
* 2006 - Zara Leola, penyanyi dan pelakon wanita Indonesia.
Kematian

* 1977 - Elvis Presley, penyanyi A.S.
* 1978 - Alidius Tjarda van Starkenborgh Stachouwer, seorang Gabenor jeneral Hindia Belanda yang terakhir
* 1979 - John Diefenbaker, Perdana Menteri Kanada Ke-13


Kategori:Ogos
Kategori:Hari dalam tahun
17 Ogos

17 Ogos merupakan hari ke-229 (hari ke-230 dalam tahun lompat) dalam kalendar Gregory. Tinggal 136 hari sebelum memasuki tahun selepasnya.

Hari ini juga merupakan Hari Kemerdekaan di Indonesia (1945) dan Gabon (1960).
Peristiwa

thumb|130px|Hermann von François
thumb|140px|Sukarno, didampingi Mohammad Hatta, mengisytiharkan kemerdekaan Indonesia
thumb|140px|Hurikan Camille
* 1807 - Robert Fulton memulakan perkhidmatan kapal wap komersil pertama di dunia.
* 1862 - Orang Sioux mengambil keputusan mengusir orang putih keluar dari lembah Sungai Minnesota, mencetuskan Perang Dakota.
* 1914 - Perang Dunia Pertama: Hermann von François (gambar) tidak mempedulikan arahan berundur, dan berjaya dalam serangan balas mempertahan Prusia Timur, menjadikannya kemenangan pertama Jerman di sebelah timur.
* 1945 - Soekarno dan Mohammad Hatta mengisytiharkan kemerdekaan Indonesia (gambar) di mana kejadian ini memulakan Revolusi Nasional Indonesia terhadap Empayar Belanda.
* 1945 - Alegori satira George Orwell terhadap totalitarianisme Soviet, Ladang Binatang diterbitkan.
* 1962 - Pengawal sempadan Jerman Timur menembak mati Peter Fechter yang cuba melintas Tembok Berlin ke Berlin Barat.
* 1969 - Hurikan Camille (gambar) melanda persisiran Mississippi, A.S. mengorbankan 259 nyawa dan menyebabkan kerosakan bernilai AS$1.45 bilion.
* 1978 - Double Eagle II menjadi belon udara panas pertama berjaya menyeberangi Lautan Atlantik, mendarat di Miserey berhampiran Paris enam hari selepas meninggalkan Presque Isle, Maine.
* 1988 - Presiden Pakistan Muhammad Zia-ul-Haq terbunuh dalam satu nahas kapal terbang.
* 1999 - Gempa bumi bermagnitud 7.5 Mw melanda barat laut Turki, mengorbankan lebih 17,000 orang dan meninggalkan setengah juta lagi tanpa tempat tinggal.
* 2008 - Michael Phelps memenangi pingat emas kelapannya di Sukan Olimpik Beijing 2008, mengatasi rekod Mark Spitz untuk emas paling banyak dalam satu Sukan Olimpik, dan juga rekod emas Olimpik moden paling banyak (14).
* 2009 - Kapal dagang MV Arctic Sea yang hilang sejak dirampas pada akhir Julai, dijumpai berhampiran Tanjung Verde oleh Tentera Laut Rusia.
Kelahiran

* 1940 - Joseph Pairin Kitingan, Ketua Menteri Sabah ke-7
* 1977 - William Gallas, pemain bola sepak Arsenal F.C.
* 1977 - Thierry Henry, pemain bola sepak New York Red Bulls
Kematian

* 1988 - Muhammad Zia-ul-Haq, seorang Presiden Pakistan ke-6
* 2017 - Mohamed Refaat El-Saeed, seorang ahli politik dari Mesir.


Kategori:Ogos
Kategori:Hari dalam tahun
18 Ogos

18 Ogos merupakan hari ke-230 (hari ke-231 dalam tahun lompat) dalam kalendar Gregory. Tinggal 135 hari sebelum memasuki tahun selepasnya.

Hari ini juga merupakan Hari Long Tan di Australia (1966).
Peristiwa

thumb|130px|Marguerite de Valois
thumb|140px|Phobos
* 684 - Fitnah Kedua: Pihak Umaiyah menewaskan penyokong Ibn Zubair dan mengukuhkan kuasa di Syria.
* 1572 - Perang Agama Perancis: Marguerite de Valois (gambar) dikahwinkan dengan Raja Huguenot Henri dari Navarre, dalam percubaan untuk mendamaikan penganut Protestan dan Katolik di Perancis.
* 1868 - Pierre Janssen menemui helium ketika menganalisis kromosfera matahari suatu gerhana penuh, menjadi unsur pertama yang dikesan di angkasa lepas sebelum di Bumi.
* 1877 - Asaph Hall menemui Phobos (gambar), bulan terbesar planet Marikh, enam hari selepas menemui bulan lagi satu Deimos.
* 1941 - Program Eutanasia T-4 Jerman Nazi dihentikan sementara kerana tentangan awam.
* 1965 - "Operasi Starlite": Pasukan darat Amerika Syarikat yang melibatkan 5,500 anggota Kor Marin berjaya memusnahkan kubu Viet Cong di daerah Quảng Ngãi.
* 1966 - Perang Vietnam: Satu kompeni Rejimen Diraja Australia bertempur dengan unit Barisan Pembebasan Kebangsaan Vietnam Utara yang lebih besar dalam Pertempuran Long Tan.
* 2011 – Aktivis sosial India Anna Hazare bersetuju keluar dari penjara selepas polis Delhi membenarkan mogok lapar 15-hari menentang rasuah.
Kelahiran

* 1987 - Niken Anjani, pelakon wanita Indonesia
Kematian

* 1227 - Genghis Khan, Raja Mongol.
* 2017 - Sir Bruce Joseph Forsyth-Johnson, seorang seniman dari England.
* 2022 - Toh Puan Zurina Kassim, isteri mantan Tuan Yang Terutama Negeri Melaka, Tun Dr. Mohd Khalil Yaakob


Kategori:Ogos
Kategori:Hari dalam tahun
19 Ogos

19 Ogos merupakan hari ke-231 (hari ke-232 dalam tahun lompat) dalam kalendar Gregory. Tinggal 134 hari sebelum memasuki tahun selepasnya.

Hari ini merupakan:
* Hari Kemerdekaan di Afghanistan (1919);
* Hari Penerbangan Kebangsaan di Amerika Syarikat;
* Perayaan Transfigurasi (Kristian, kalendar Julian).
Peristiwa

thumb|140px|Pantai Dieppe
* 293 SM – Kuil Rom tertua yang diketahui untuk Venus diasaskan, memulakan institusi Vinalia Rustica.
* 1782 – Perang Revolusi Amerika: Angkatan gabungan renjer British dan Indian Amerika menyerang hendap dan menumpaskan anggota militia Kentucky.
* 1841 - Bendahara Tun Ali yang datang dari Pahang telah merasmikan Tun Daeng Ibrahim sebagai Temenggung Seri Maharaja, Johor, dalam satu istiadat yang diadakan di Teluk Belanga, Singapura.
* 1942 – Perang Dunia Kedua: Tentera Pihak Berikat menyerbu angkatan Jerman di Dieppe, Perancis (gambar), namun gagal.
* 1945 – Perang Vietnam: Viet Minh pimpinan Ho Chi Minh mengambil alih kuasa di Hanoi, Vietnam.
* 1953 - Kerajaan Perdana Menteri Mohammed Mossadegh di Iran digulingkan agensi perisikan A.S dan UK, lalu mengembalikan sistem raja mutlak.
* 1960 – Anjing angkasa lepas Rusia Belka dan Strelka mula mengorbit Bumi di atas Korabl-Sputnik 2.
* 1991 – Mikhail Gorbachev diumumkan sebagai "tidak sihat dan dilepaskan jawatannya sebagai Presiden" dalam satu percubaan rampasan kuasa yang gagal.
* 2008 – Pervez Musharraf meletakkan jawatan sebagai Presiden Pakistan.
Kelahiran

* 1878 – Manuel L. Quezon, Presiden Filipina ke-2
* 1946 – Bill Clinton, Presiden Amerika Syarikat ke-42
Kematian

* 2008 – Presiden Zambia Levy Mwanawasa.


Kategori:Ogos
Kategori:Hari dalam tahun
20 Ogos

20 Ogos merupakan hari ke-232 (hari ke-233 dalam tahun lompat) dalam takwim Gregorius. Tinggal 133 hari sebelum memasuki tahun selepasnya.

Hari juga merupakan:
* Hari St. Stephen di Hungary;
* Hari Pengembalian Kemerdekaan di Estonia (1991).
Peristiwa

thumb|130px|kiri|Pyotr Ilyich Tchaikovsky
thumb|140px|kiri|Voyager 2
* 636 - Tentera Khulafah Al-Rasyidin pimpinan Khalid bin al-Walid menguasai Syria dan Palestin melalui Pertempuran Yarmuk, menandakan gelombang pertama penaklukan oleh Muslim selepas Nabi Muhammad SAW.
* 917 - Perang Bulgaria-Byzantium: Orang Bulgaria pimpinan Tsar Simeon I menghalau tentera Byzantium dari Thrake dengan kemenangan muktamad dalam Pertempuran Achelous.
* 1882 - Karya orkestra Pyotr Ilyich Tchaikovsky (gambar) Overtur 1812 dipersembahkan buat pertama kalinya, di Moscow.
* 1968 - Sekurang-kurangnya 200,000 askar dan 5,000 kereta kebal Pakatan Warsaw melanggar sempadan Czechoslovakia menamatkan "musim bunga" politik sana.
* 1977 - Voyager 2 NASA (gambar) dilancarkan dari Cape Canaveral, Florida dengan misi menjelajah planet luaran Sistem Suria.
* 1991 - Revolusi Menyanyi: Estonia mengumumkan berpisah daripada Kesatuan Soviet dan kembali merdeka.
* 2008 - Presiden Zambia Levy Mwanawasa meninggal dunia akibat penyakit angin ahmar beberapa minggu sebelumnya.
* 2009 - Pelari pecut Jamaica Usain Bolt mencipta rekod dunia lumba lari 100 m (9.58 s) dan 200 m (19.19 s) lelaki.
* 2012 - Mali membentuk kerajaan perpaduan dalam usaha memyelesaikan krisis politik akibat rampasan kuasa.
*2021 - Ismail Sabri Yaakob di lantik sebagai Perdana Menteri Malaysia yang ke-9.
Kelahiran

thumb|130px|Benjamin Harrison
* 1833 - Benjamin Harrison(gambar), Presiden Amerika Syarikat ke-23
* 1920 - Stephen Kalong Ningkan, Ketua Menteri Sarawak pertama
* 1944 - Rajiv Gandhi, Perdana Menteri India ke-6
* 1965 - Huda Hussein, pelakon wanita Kuwait dan Iraq
* 1974 - Clauda Chemaly, penyanyi dan pelakon wanita Lubnan
* 1983 - Yuri Zhirkov, pemain bola sepak Chelsea F.C.
* 1997 - Valentino Peter, pelakon Indonesia
Kematian

* 2012 - Perdana Menteri Habsyah Meles Zenawi.


Kategori:Ogos
Kategori:Hari dalam tahun